CELEX: 62005TN0444
Language: el
Date: 2005-12-21 00:00:00
Title: Υπόθεση T-444/05: Προσφυγή της  21ης Δεκεμβρίου 2005  — Navigazione Libera del Golfo κατά Επιτροπής

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/40
            
         Προσφυγή της 21ης Δεκεμβρίου 2005 — Navigazione Libera del Golfo κατά Επιτροπής
   (Υπόθεση T-444/05)
   (2006/C 48/77)
   Γλώσσα διαδικασίας: η ιταλική
   Διάδικοι
   
      Προσφεύγουσα: Navigazione Libera del Golfo (N.L.G.) (Νεάπολη, Ιταλία) [εκπρόσωπος: Salvatore Ravenna, δικηγόρος]
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               ακύρωση της αποφάσεως της Επιτροπής, της 12ης Οκτωβρίου 2005, περί μη εγκρίσεως της προσβάσεως στα δεδομένα και στοιχεία που αφορούν τις πρόσθετες δαπάνες των παρεχομένων δημοσίων υπηρεσιών και τις καταβαλλόμενες αποζημιώσεις για τις παρεχόμενες από την Caremar S.p.A., υπηρεσίες στη γραμμή Napoli Beverello — Capri·
            
         
               —
            
            
               καταδίκη της Επιτροπής στα δικαστικά έξοδα, περιλαμβανομένης της δικηγορικής αμοιβής.
            
         Λόγοι και κύρια επιχειρήματα
   Οι λόγοι και τα κύρια επιχειρήματα είναι παρεμφερή με τα επικληθέντα στην υπόθεση T-109/05, Navigazione Libera del Golfo κατά Επιτροπής (1).
   Πάντως, επιβάλλεται η διευκρίνιση ότι η βαλλόμενη στα πλαίσια της υποθέσεως T-109/05 απόφαση θεμελιώνεται στο άρθρο 4, παράγραφος 2, του κανονισμού 1049/2001, ενώ η αποτελούσα αντικείμενο της παρούσας υποθέσεως απόφαση θεμελιώνεται στις παραγράφους 4 και 5 της ιδίας διατάξεως. Κατόπιν αυτού, έγιναν διαβουλεύσεις όχι με την Caremar, υπό την ιδιότητά της ως «τρίτου προσώπου», το οποίο συνέταξε τα έγγραφα/δεδομένα επί των οποίων ζητήθηκε η πρόσβαση, αλλά και με τις ιταλικές αρχές, οι οποίες δεν είχαν εκδώσει τα έγγραφα της υποθέσεως και είναι ξένες προς οποιαδήποτε ανησυχία αναφορικά με εμπορικά συμφέροντα.
   Εξάλλου, η ανωτέρω διαβούλευση πραγματοποιήθηκε τεχνηέντως, δοθέντος ότι τα κράτη μέλη απολαύουν αποκλειστικής αρμοδιότητας η οποία συνδυάζεται με δικαίωμα αρνησικυρίας που δεσμεύει την Επιτροπή.
   
      (1)  ΕΕ C 106 της 30.4.05, σ. 43.